Emilie Nautnes

Emilie Nautnes (født 13. januar 1999) er en norsk fotballspiller som spiller for Rosenborg.

Hun kom til Fortuna Ålesund fra moderklubben Gossen i 2014. Etter halvannet år i 1. divisjon med Fortuna, gikk hun til Arna-Bjørnar i 2015. 

I juli 2019 signerte hun en toårskontrakt med LSK Kvinner, samme høst var hun med å bli både serie- og cupmester med klubben. I cupfinalen mot Vålerenga bidro hun med å score to mål. Fra juni 2020 og ut kontraktstiden i LSK Kvinner var hun sykemeldt og spilte dermed ikke for klubben.

Hun trente med Rosenborg fra januar 2022, og i mars signerte hun en kontrakt med klubben.

Nautnes har landskamper for J15, J16, J17, J19, U23 og A-landslaget til Norge.

Hun ble tatt ut på det norske A-landslaget for første gang i september 2018. I november samme år debuterte hun for A-landslaget mot Japan. Hun ble tatt ut til Norges tropp til VM i Frankrike 2019.

Referanser

Eksterne lenker 
 

 

Norske fotballspillere
Norske damelandslagsspillere i fotball
Norgesmestere i fotball
Spillere i VM i fotball for kvinner 2019
Fotballspillere for Fortuna Ålesund
Fotballspillere for Arna-Bjørnar Fotball
Fotballspillere for LSK Kvinner
Fotballspillere for Rosenborg BK Kvinner